text: Politi på lånt damecykel fanger flygtet bande-medlem
  02 september 2015 kl. 04.07
  En efterlyst 27-årig mand fra Esbjerg, der tilhører det lokale bandemiljø, blev tirsdag aften anholdt under noget usædvanlige omstændigheder.
  En lånt damecykel blev nemlig politiets effektive våben under jagten på bande-medlemmet, der i det seneste år har skjult sig for at undgå at afsone en fængselstraf.
  En politipatrulje spottede kort før kl. 20,30 den efterlyste mand i det indre Esbjerg og satte efter ham til fods. Da bande-medlemmet var ved at slippe væk i løb, lånte en forfølgende politimand en cykel af en kvinde, der tilfældigt kom kørende forbi.
  - Kort efter var den flygtende kørt op og anholdt. Han er nu på vej til afsoning af den fængselsstraf, som han i næsten et år har haft held til at undgå, fortæller vagtchef Ole Aamand onsdag morgen til TV SYD.
  2/2 En kvinde var dog vaks til at låne sin cykel ud til politiet, så nu er den eftersøgte ikke eftersøgt, men hjemme bag tremmer. #politidk
  
  1/2 En mand, der har været eftersøgt i knapt et år, blev i aften spottet af en patrulje i Esbjerg. Manden tog flugten i flot løb, #politidk
  
  